רות בן-ישראל

רות בן-ישראל (5 במרץ 1931 – 1 בפברואר 2020) הייתה פרופסור למשפטים באוניברסיטת תל אביב, דקאנית הפקולטה למשפטים בשנים 1990–1991, וכלת פרס ישראל לחקר המשפט לשנת תשס"א.

==ביוגרפיה==
בן-ישראל נולדה בשנת 1931 בפורט סעיד שבמצרים, אחות ליובל נאמן. סבתה וסבהּ, שרה ואבא נאמן, היו ממייסדי תל אביב, והיא נינה למייסדי נווה צדק (זרח אלתר מושלי) ודור שישי לישראל ב"ק. הגיעה עם הוריה לארץ ישראל בשנת 1935. לאחר שסיימה את לימודיה בתיכון גימנסיה הרצליה בתל אביב, שירתה בצה"ל בשנים 1950–1952, במהלכן סיימה קורס קצינות, שימשה בתפקיד פיקודי בבסיס ההדרכה של הח"ן וכיהנה כמפקדת ח"ן בחיל הים בדרגת סגן.

בשנים 1952–1954 למדה בפריז עיצוב ותרבות ולשון צרפת. עם חזרתה לישראל עסקה באמנות שימושית, ובשנים 1957–1960 ניהלה מפעל של "המשקם" לרקמה תימנית ולשטיחים פרסיים, שבו הועסקו עולות חדשות. בשנת 1955 נישאה לעו"ד גדעון בן-ישראל, לימים חבר הכנסת וחבר הוועדה המרכזת של ההסתדרות. לבני הזוג שתי בנות: מרית וסביון. עם היבחרו של בעלה לכנסת פנתה ללימודי משפטים, כדי להמשיך בפרקטיקה המשפטית שלו.

בשנת 1967 קיבלה תואר בוגר במשפטים, בשנת 1971 קיבלה תואר מוסמך במשפטים ובשנת 1975 קיבלה תואר דוקטור למשפטים, כולם מטעם האוניברסיטה העברית בירושלים. עבודת הדוקטורט שלה נעשתה בהנחייתו של יצחק זמיר, וכותרתה "ההסכם הקיבוצי בישראל כהסדר נורמטיבי". משנת 1975 נמנתה עם סגל הפקולטה למשפטים באוניברסיטת תל אביב, ובשנים 1990–1991 כיהנה כדקאן הפקולטה. היא פרשה לגמלאות בשנת 2000 והייתה פרופסור אמריטה באוניברסיטה זו.

במהלך כל עבודתה האקדמית שילבה בה גם פעילות ציבורית לקידום מעמד העובדים ומעמד האישה, בין השאר כיועצת לוועדת העבודה והרווחה של הכנסת וכיו"ר הוועדה הממשלתית לבחינת תפקודן ושילובן של הנשים בשירות הממשלתי (1993–1996). הוועדה ניסחה המלצות אופרטיביות למיסוד מעמדה ותפקידיה של הממונה על מעמד האישה והמליצה להקים אגף מטה לנושא מעמד האישה בנציבות שירות המדינה. כחלק מיישום המלצות הוועדה, הוקם ב-1995 אגף בנציבות שירות המדינה, שמטרתו לרכז את כל הפעולות הנוגעות לקידום ושילוב נשים בשירות המדינה (כיום - האגף לשוויון מגדרי).

רות בן-ישראל הייתה כלת פרס בר ניב למשפט עבודה (1988) וכלת פרס מינקוף למצוינות משפטית (2000). בשנת 2001 הוענק לה פרס ישראל לחקר המשפט. בנימוקי חבר השופטים נאמר:

בשנת 2005 החליטה על שינוי בקריירה ועברה לעסוק בציור ממוחשב של סיפורי המקרא, שינוי זה היה מוחלט מבחינתה ומשמעותו הייתה נטישה מוחלטת של העיסוק במשפטים עד כדי כך שתרמה את כל הספרייה המשפטית שלה. על מניעיה לשינוי כתבה:
בן-ישראל נפטרה ב-1 בפברואר 2020 בגיל 88. הובאה לקבורה לצד בעלה בבית הקברות טרומפלדור.

=== פעילות ציבורית ===

בין השנים 2009–2012 כיהנה כיו"ר מועצת המוזיאונים (מועצה על פי חוק הממונה על ידי שר התרבות).

בשנת 2009 קיבלה את אות יקיר העיר תל אביב-יפו.

משנת 2013 שימשה כיו"ר הוועד המנהל של מרכז סוזן דלל.

=== פעילות אמנותית ===

לאחר פרישתה עסקה בציור, בריקוד, בכתיבה, במוזיקה ובשירה.

בשנת 2010 יצא לאור ספרה Bible Illuminations, ובו איוריה לתנ"ך. כן איירה את ספרו של אחיה, יובל נאמן, "תרומת היהודים למדע".

בשנת 2012 יצאו לאור בהוצאת גוונים שני ספרים שאיירה: "מגילת רות", ו"מגילת אסתר".

בשנת 2012 השתתפה בתערוכה קבוצתית "חלומות וחלונות", גלריה הוראס-ריכטר, יפו, אוצרת: כנרת אביבי-בלוך.

בשנת 2013 הציגה תערוכת יחיד "סיפורי התנ"ך מעוטרים וממוחשבים".

בשנת 2014 החלה לפרסם בלוג אוטוביוגרפי בשם "הגדת רות", שבהמשך יצא לאור כספר בהוצאת עם עובד.

בשנת 2010 השתתפה בסרט הדוקומנטרי "פלטשקעס", העוסק בתהליך ההזדקנות באמצעות מעקב אחר חמש נשים בעשור השמיני והתשיעי לחייהן (בהן בן-ישראל) אשר מתכוננות להעלות מופע מחול מקצועי.

קברם של רות וגדעון בן-ישראל בתום הלווייתה של רות
==כתביה==
ספרים:
* מימד חדש להסכם הקיבוצי, המכון למחקרי חקיקה ולמשפט השוואתי על שם הרי סאקר, 1976
* ההסכם הקיבוצי: חקיקה, פסיקה ופרשנות, הוצאת סדן, 1977
* דיני עבודה: פרקי הוראה, הוצאת דיונון, 1981
* השביתה, הוצאת סדן, 1987
* דיני עבודה בישראל, האוניברסיטה הפתוחה, 1989
* שוויון הזדמנויות ואיסור אפליה בעבודה, האוניברסיטה הפתוחה, 1998. 
* דיני עבודה, האוניברסיטה הפתוחה, 2002. 
* שביתה והשבתה בראי הדמוקרטיה, האוניברסיטה הפתוחה, 2003. 
* מי מפחד מהגיל השלישי (עם גדעון בן-ישראל), הוצאת עם עובד, 2004.
* ביטחון סוציאלי, האוניברסיטה הפתוחה, 2007. 
* הגדת רות - מאין אני באה ולאן אני הולכת, עם עובד, 2017
<div style="direction: ltr;">
* Bible Illuminations, Gefen Publishing House, 2010
</div>
ממאמריה:
* [https://www.nevo.co.il/books/כתבי%20עת/כתבי%20עת/הפרקליט/יובל/yovel-1-431.pdf תפקידו ומקומו של בית־הדין לעבודה במערכת המשפט הישראלית], הפרקליט ספר היובל, תשנ"ד
* 
* [https://www.nevo.co.il/books/כתבי%20עת/ספרי%20מאמרים/ברק-ברנזון,%20ספר%20ברנזון/בני%20סברה%20(כרך%20ב)/bernzon-02-561.pdf מיקוד חוץ (outsourcing) ׳מתמקדים׳ החוצה: העסקת עובדים על ידי קבלני כוח אדם - פרשנות אחרת המרת העסקה הפורמלית בעסקה האותנטית], ספר ברנזון - בני סברה, תש"ס
* [https://www.nevo.co.il/books/כתבי%20עת/ספרי%20מאמרים/ברק-ברנזון,%20ספר%20ברנזון/גולל%20(כרך%20ג)/berenson-3-111.pdf השביתה בראי המשפט הציבורי: השביתה, השביתה הפוליטית וזכויות האדם], ספר ברנזון - גולל, תשס"ז
* [https://web.archive.org/web/20051215230356/http://isllss.haifa.ac.il/דברים%20של%20רות%20בערב%20הפרדה.rtf דברים בערב הפרידה ממשפחת המשפט]

בשנים 1981–1982 ערכה את כתב העת "עיוני משפט", ובשנים 1988–1999 ערכה את כתב העת "שנתון משפט העבודה".

==קישורים חיצוניים==

* [https://web.archive.org/web/20200813194750/http://rutbenisrael.wordpress.com/ הגדת-רות], הבלוג של רות בן-ישראל
* [https://web.archive.org/web/20200813194750/http://www.ruthbenisrael.com סיפורי המקרא מאוירים ומצוירים על ידי רות בן-ישראל]
* 
* שלומי וינברג ועמית יריב, [http://www.skira.co.il/Online/students_article.asp?ArticleId=111 מאחורי הקלעים עם פרופ' רות בן-ישראל]
* פרנסס רדאי ומיקה לוי, 
* - ריאיון לנורית ברצקי
* [https://www.youtube.com/watch?v=ii6-g9qOics חותם אישי: רות בן-ישראל] - ראיון עם דן מרגלית
* [http://www.youtube.com/watch?v=AeCjDXpew6k בתנועה מתמדת], סרטון רשת על מהות החיים של רות בן ישראל
* [https://web.archive.org/web/20141026080506/http://galitliss.blogspot.co.il/p/blog-page_5168.html המופע גילה], בהשתתפות רות בן ישראל
* 

בעקבות פטירתה:
* 
* 
* 
* הספד שנשאה פרופ' נילי כהן בהלווייתה של פרופ' רות בן-ישראל, 2 בפברואר 2020

==הערות שוליים==

קטגוריה:ישראליות ילידות מצרים
קטגוריה:ישראלים ילידי מצרים
קטגוריה:זוכות פרס ישראל למשפטים
קטגוריה:זוכי פרס ישראל למשפטים
קטגוריה:סגל אוניברסיטת תל אביב: משפטים
קטגוריה:בוגרות גימנסיה הרצליה
קטגוריה:בוגרי גימנסיה הרצליה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:משפחת נאמן
קטגוריה:משפחת מושלי
קטגוריה:יקירות תל אביב-יפו לשנת 2009
קטגוריה:יקירי תל אביב-יפו לשנת 2009
קטגוריה:בני זוג של חברי הכנסת
קטגוריה:כותבות אוטוביוגרפיה ישראליות
קטגוריה:נשים הקבורות בבית הקברות טרומפלדור
קטגוריה:ישראליות שנולדו ב-1931
קטגוריה:ישראלים שנולדו ב-1931
קטגוריה:ישראליות שנפטרו ב-2020
קטגוריה:ישראלים שנפטרו ב-2020